เกียรตินาคินชูหุ้นกู้
ดอกเบี้ยสูงขายปลายเดือนนี้3หมื่นล้านสกัดลูกค้าโยกเงินหนีไปตลาดทุน
20 พ.ค. 2556

ดอกเบี้ยสูงขายปลายเดือนนี้3หมื่นล้านสกัดลูกค้าโยกเงินหนีไปตลาดทุน
“เกียรตินาคิน” เตรียมออกหุ้นกู้ 2-3 หมื่นล้านบาท รับมือลูกค้าโยกเงินฝาก
นายอภินันท์ เกลียวปฏินนท์ กรรมการผู้จัดการใหญ่และประธานธุรกิจธนาคารพาณิชย์ ธนาคารเกียรตินาคิน กล่าวว่า ปลายเดือนนี้ธนาคารจะทยอยออกหุ้นกู้ 23 หมื่นล้านบาท ระยะเวลาหุ้นกู้ 23 ปี จากวงเงินที่ขอผู้ถือหุ้นไว้ 7.5 หมื่นล้านบาท ขายนักลงทุนทั่วไป ซึ่งเป็นช่วงที่ผู้ออมมองหาผลิตภัณฑ์ดอกเบี้ยสูงกว่าเงินฝาก
ทั้งนี้ ในช่วงที่ผ่านมาผู้ฝากเงินโยกเงินออกจากธนาคารไปลงทุนในกองทุนรวมมากขึ้น เพราะไม่ต้องเสียภาษีดอกเบี้ยเงินฝาก และเป็นช่วงที่ดอกเบี้ยเงินฝากอยู่ในระดับต่ำ 
นายอภินันท์ กล่าวว่า ปัจจุบันลูกค้าเงินฝากของธนาคารเป็นลูกค้ารายใหญ่ที่มีเงินฝากเกิน 10 ล้านบาท สัดส่วน 70% ของผู้ฝากเงินทั้งหมด ส่วนผู้ฝากรายย่อยที่มีเงินฝากต่ำกว่า 10 ล้านบาท มีสัดส่วน 2030% ฉะนั้นดอกเบี้ยจึงเป็นปัจจัยอ่อนไหวสำหรับคนกลุ่มนี้ หากคณะกรรมการนโยบายการเงิน (กนง.) ปรับลดดอกเบี้ย ธนาคารก็ต้องออกแคมเปญเงินฝากดอกเบี้ยสูงพิเศษ
นายอภินันท์ กล่าวว่า ธนาคารมีเป้าหมายเพิ่มสัดส่วนลูกค้ารายย่อย โดยมุ่งไปที่สาขาในต่างจังหวัด ซึ่งเน้นปล่อยกู้สินเชื่อเช่าซื้อรถยนต์เป็นหลัก ขณะที่การหาเงินฝากยังทำได้ไม่ดีนัก ต่างจากสาขาในกรุงเทพฯ ที่หาเงินฝากได้มากกว่า จึงมีการให้เป้าหมายการหาบัญชีเงินฝากกับสาขา
สำหรับผลิตภัณฑ์สำหรับลูกค้ารายย่อยของธนาคารยังมีไม่ครบ อาจต้องใช้ฐานลูกค้าเก่าที่ใช้บริการสินเชื่อเช่าซื้อรถยนต์ต่อยอด ปัจจุบันธนาคารมีสินเชื่อเช่าซื้อรถยนต์ 4 แสนบัญชี ในจำนวนนี้ 4 แสนบัญชี ใช้บริการประกันรถยนต์ และสินเชื่อส่วนบุคคลของธนาคาร คิดเป็นการทำประกันภัยรถยนต์ปีละ 9,000 ล้านบาท จึงมีสัดส่วนเล็กมาก ในขณะที่ประกันชีวิตธนาคารยังไม่ได้ทำตลาด
อย่างไรก็ตาม สินเชื่อส่วนบุคคลของธนาคารนั้น ธนาคารได้เริ่มทำกับลูกค้าเก่า เพราะใช้ข้อมูลที่มีอยู่เดิม โดยเสนอสินเชื่อส่วนบุคคลไปยังลูกค้าที่ประวัติการชำระเงินที่ดี คิดดอกเบี้ย 20% ต่ำกว่าดอกเบี้ยสินเชื่อส่วนบุคคลในตลาดที่คิด 28%
นายอภินันท์ กล่าวว่า สำหรับสินเชื่อบ้านลูกค้ารายย่อยธนาคารก็ยังไม่ได้ให้บริการ มีเพียงสินเชื่อโครงการอสังหาริมทรัพย์ของผู้ประกอบการ อนาคตอาจต้องทำ แต่การขายสินเชื่อลูกค้าบ้านสำหรับลูกค้ารายย่อยจะต้องมีผลิตภัณฑ์อื่นขายพ่วงด้วย เพราะกำไรจากดอกเบี้ยเงินกู้บ้านไม่มากนัก จึงเห็นธนาคารพาณิชย์ที่ขายสินเชื่อบ้านต้องขายประกันชีวิต หรือประกันภัยบ้านพ่วง
ไตรมาสแรกธนาคารมีรายได้ดอกเบี้ย และรายได้ค่าธรรมเนียมเกือบ 50% เท่ากัน แบ่งเป็นรายได้ดอกเบี้ยสุทธิประมาณ 8,000 ล้านบาท ขณะที่รายได้ค่าธรรมเนียมที่ไม่ใช่ดอกเบี้ยอยู่ที่ปีละกว่า 1,000 ล้านบาท สำหรับสินเชื่อปีนี้ตั้งเป้าหมายการเติบโต 19% จากปีที่ผ่านมาสินเชื่อเติบโต 30% เพราะปีนี้ตลาดรถยนต์เริ่มกลับสู่ภาวะปกติ ทำให้สินเชื่อเช่าซื้อไตรมาสแรกเติบโต 4% และสินเชื่อธุรกิจเติบโต 9-10%